# data[].attributes.headline
   Նյութերը տարածության մ

# data[].attributes.body
   Նյութերը տարածության մեջ որոշակի ծավալ զբաղեցնող մասնիկների համախումբ են խիստ որոշակի հատկություններով, կառուցվածքով և զանգվածով օժտված:

Նյութերը լինում են պարզ և բարդ:

Պարզ են կոչվում այն նյութերը, որոնք կազմված են մեկ տարրի ատոմներից: Օրինակ՝ ազոտը, թթվածինը, ծծումբը, երկաթը, պղինձը, ոսկին պարզ նյութեր են։Պարզ նյութերի մեջ տարբերում են մետաղներ և ոչ մետաղներ:

Բարդ են կոչվում այն նյութերը, որոնք կազմված են երկու և ավելի տարրերի ատոմներից: Օրինակ՝ ածխաթթու գազը կամ ջուրը բարդ նյութեր են: Ածխաթթու գազը կազմված է ածխածնի և թթվածնի ատոմներից,իսկ ջուրը՝ ջրածնի և թթվածնի ատոմներից: Բարդ նյութերն այլ կերպ անվանում են քիմիական միացություններ:

Տարրը ատոմների որոշակի տեսակ է:

Բարդ նյութերը բաժանվում են օքսիդների, թթուների, հիմքերի, աղերի:

Օքսիդներ են կոչվում այն բարդ նյութերը, որոնք կազմված են երկու տարրի ատոմներից, որոնցից մեկը թթվածինն է, օրինակ նատրիումի օքսիդ Na2O,ցինկի օքսիդ ZnO, ալյումինի օքսիդ Al2О3։

Թթուներ են կոչվում այն բարդ նյութերը,որոնք կազմված են ջրածնի ատոմներից և թթվային մնացորդից,օրինակ  աղաթթուն՝ HCl,ազոտական թթուն՝ HNO3,ծծմբական թթուն՝ H2SO4։

Աղեր են կոչվում այն բարդ նյութերը,որոնք կազմված են մետաղի ատոմներից և թթվային մնացորդներից,օրինակ՝ նատրիումի քլորիդը NaCl, նատրիումի կարբոնատը Na2CO3։

Հիմքեր են կոչվում այն բարդ նյութերը,որոնք կաղմված են մետաղի ատոմներից և հիդրօքսիդների խմբերից,օրինակ՝ կալիումի հիդրոքսիդը՝ KOH,նատրիումի հիդրոքսիդը՝ NaOH։